**Petter Pogo** (født **Petter Taranger** 7. november 1963) er en norsk musiker som har spilt i en rekke band i Bodø og Oslo.

Pogo startet sin musikalske karriere i Bodø og var medlem i Hjertesvikt A/S mellom 1979 og 1982. I 1982 spilte han i Dneipr Truppen, et band som sprang ut av Tensing-miljøet i Bodø. Bandet hadde to konserter i 1982 og en reunion på Bodø Hardcore Festival i 2006.

I 1986 flyttet han og bandet Ny gate til Oslo. Fra høsten 1987 ble han også medlem i And The Balcony Fell, hvor han spilte keyboard, gitar og koret, rett etter at bandet hadde gitt ut en LP. 

Sammen med And The Balcony Fell opptrådte han en rekke ganger på NRK-TV høsten og vinteren 1987-1988. Høsten 1990 ble han fast bassist i Jokke & Valentinerne og var med og vant Spellemannprisen 1991 i klassen rock for albumet *Frelst!*. Jokke & Valentinerne ble oppløst sommeren 1994. 

Pogo spilte også i flere kortlivete Oslo-band som T-zers, The Chilly Willys og Schweinhund. Etter Jokke & Valentinerne ble han etterhvert med i Sunshine Kids. I 1994 startet han Pogomax sammen med Anton Max. Pogomax er musikalsk en tekno-/dub-inspirert duo, som blant annet leverte deler av filmmusikken til Spacebrain Productions kortfilm *M.C.P. Headhunter* i 1995.

I 1997 ble Pogo medlem i The Tourettes på gitar, som også var et «Jokke»-band. Senhøsten 1997 begynte han som gitarist i Sister Rain. 

Ved siden av sin musikalske karriere har han vært aktiv som DJ og amatørskuespiller samt soloartist under navnet «Termisk sammenbrudd», Petter Pogo og «Pogomono». Som sistnevnte deltok han blant annet på Kafe Mirs One Man band-festival i august 1998. 

Fra 2001 spilte han i improvisasjonsduoen HoltePogoExperience. I 2001 kom dokumentarkortfilmen *Jokke offisielt*, regissert av Tico, hvor Pogo medvirker.

Etter Joakim «Jokke» Nielsens død ble han med i tributebandet Valentourettes. Høsten 2003 deltok han på en større norgesturné sammen med dem. Samtidig spilte han i det Oslo-baserte pønk-bandet SS Bondevik. Vinteren 2004 ble han med i St. Thomas' faste backingband og har spilt med St. Thomas på flere festivalkonserter sommeren 2004 og en større europaturné høsten 2004. Fra 2004 har han også vært medlem i countrybandet Lasso og skrevet for fanzinen «Gakk». I 2007 ble han med som bassist i bandet til Ronny Pøbel.

I 2011 ble Pogo og Jokke & Valentinerne innvalgt i Rockheim Hall of Fame sammen med a-ha, Åge Aleksandersen, Wenche Myhre og Alf Prøysen. Pogo har også en andreplass i NM i luftgitar.

Pogo spilte gitar på Trond K & The Serious Issues' album *Manchurian Monkeys* som ble utgitt på plateselskapet Ein mangfaldig kar (EMK) i 2013.

Diskografi
----------

Utdypende artikkel: Petter Pogos diskografi

Band (utvalg)
-------------

* And The Balcony Fell
* Bøyen Beng
* Dniepr truppen
* The Chilly Willys
* HoltePogoExperience
* Gilbært å sølivan
* Hjertesvikt A/S
* Jokke & Valentinerne
* Lasso
* Lasso (Elastique)
* Ny gate (De fikk gitt ut en MC og en mini LP).
* Origami republika
* Pogomax
* Ronny Pøbel
* Schweinhund
* Senjahopen
* Sister Rain
* SS Bondevik
* Strange Dolls
* Sunshine Kids
* T-zers
* The Tourettes
* Trond K & The Serious Issues
* Valentourettes

Referanser
----------

1. 1 2 3  Intervju: Den andre Jokke - NRK
2. 1 2
3. ↑  Trond K & the Serious Issues - *Manchurian Monkeys* Arkivert 5. mars 2016 hos Wayback Machine. - Radio Ludo

| * v
* d
* r
Jokke & Valentinerne |
| --- |
| **Joachim Nielsen** **·** **Petter Pogo** **·** **May-Irene Aasen**
Håkon Torgersen **·** Lars Lothe **·** Christian Ellingsgård **·** Trygve Johansen **·** Waldemar Hepstein |
| Studioalbum | 
* *Alt kan repareres*
* *Et hundeliv*
* *III*
* *Frelst!*
* *Alt kan repeteres*

 |
| Samlealbum | 
* *Spenn!*
* *Prisen for popen*

 |
| Konsertalbum | 
* *Levende (så lenge det varer)...*

 |
| EP-er | 
* *To fulle menn*

 |
| Relaterte artikler | 
* Jokke med Tourettes
* Christopher Nielsen
* JEPS
* *Nykter*
* Joachim Nielsens gang
* Jokkes verdiløse menn

 |

| * v
* d
* r
Rockheim **·** Rockheim Hall of Fame |
| --- |
| 2011: a-ha, Åge Aleksandersen, Jokke & Valentinerne, Wenche Myhre, Alf Prøysen  • 2012: DumDum Boys, Jan Eggum, The Pussycats, Terje Rypdal, Jahn Teigen  • 2013: Nora Brockstedt, Lillebjørn Nilsen, Anne Grete Preus  • 2014: deLillos, Knutsen & Ludvigsen, Øystein Sunde  • 2015: Mari Boine, Jan Garbarek, Ole Paus, Inger Lise Rypdal  • 2016: Svein Finjarn, Karin Krog, Motorpsycho  • 2017: Dizzie Tunes, Popol Ace, Raga Rockers  • 2018: Kari Bremnes, Morten Abel, Stage Dolls  • 2019: Finn Kalvik, Anita Skorgan, TNT  • 2020: Radka Toneff, Halvdan Sivertsen, Jonas Fjeld  • 2021: Mayhem, The Monroes, Casino Steel |

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |